સશસ્ત્ર દળના સધર્ન કમાન્ડના વડા લેફ. જનરલ ડી.આર. સોનીએ એક પત્રકાર પરિષદમાં જણાવ્યું હતું કે બચાવની કામગીરી હજુ ચાલી રહી છે. સહેલાઈથી પહોંચી ન શકાય એવા અંતરિયાળ વિસ્તારોમાં ફસાયેલા લોકો સુધી પહોંચવા ડ્રોન્સનો સહારો લેવામાં આવી રહ્યો છે. તેમણે જણાવ્યું હતું કે અમે લોકોના સંપૂર્ણ પુનર્વસનના મામલે ધ્યાન આપી રહ્યા છીએ. સશસ્ત્ર દળના 1,500 કર્મી બચાવની કામગીરી કરી રહ્યા છે. મકાનોની છત પર અટવાયેલા લોકોને લશ્કરના હેલિકોપ્ટરની મદદથી બચાવવામાં આવી રહ્યા છે.